Abstract Pia Skogemann: Psyken og world wide web

Med udgangspunkt i den nordiske mytologi, der beretter om kapløbet mellem guden Thors mennesketjener, Tjalve, og Udgårdslokes lille dreng, Hu, der viser sig at være Udgårdslokes eksternaliserede tanke, tager Pia os med på en tur gennem udviklingen i kommunikationens natur belyst ved eksempler fra bl. a. stifteren af world wide web, Berners-Lees udsagn, til Jungs kamp med at læse James Joyce: Odysseus.

Pia Skogemann, jungiansk analytiker, medstifter af Jung Instituttet i 1980,

medlem af DSAP og IAAP og DSPP. Pia har privat praksis i Ishøj, hvor hun arbejder med psykoterapi, analyse og supervision. Der er et omfattende forfatterskab af bøger, artikler, kronikker m. v. fra Pias hånd.